Турската армия обяви военно положение в страната, часове след опита за военен преврат в южната ни съседка. По-рано тази нощ военните излъчиха следното съобщение:

Към 2,40 ч Ал Джазира съобщи, че командирът на първа дивизия на армията в Истанбул не подкрепя военния преврат. Телевизията твърди, че в серия от съобщения в Туитър против смяната на властта се е обявил и лидерът на най-голямата опозиционна партия в страната - Републиканската народна партия (на Ататюрк - б.р.) Кемал Кълъчдаролу.

Съобщение в туитър акаунта на АП пък твърди, че говорителят на националното разузнаване на Турция е заявил, че опитът за преврат е предотвратен.

BREAKING: Turkish national intelligence spokesman says coup attempt has been "repelled."

По-късно от движението на Фетхуллах Гюлен, намесен от Ердоган като виновник за случващото се, обявиха, че не подкрепят опита за преврат в съобщение, публикувано от Ню Йорк Таймс. Самият Гюлен живее в Пенсилвания, САЩ.

Прокюрдската партия също отрече да има нещо общо с опита за преврат чрез профила си в туитър.

Около 3,15 ч Ал Джазира цитира властите в Анкара, че са си върнали контрола над столицата.

Според световните агенции обаче на сайта на Въоръжените сили в Турция се е появило съобщение, че имат пълен контрол над страната.

Социалните мрежи в страната са напълно блокирани. Истанбулската партийна сграда е завзета от военните, парламентът в Анкара е заобиколен от танкове. Стрелба има по улиците и на столицата, и на най-големия град.

Според източник на Клуб Z от по-ранен час под контрол на военните вече са летищата. Два автобуса с войници са завзели държавната телевизия и радио TRT в Анкара, която първоначално излъчваше само прогнозата за времето.

СРЕДНОЩЕН ЕКШЪН В АНКАРА И ИСТАНБУЛ, ХИЛЯДИ ПО УЛИЦИТЕ

Служителка на телевизията засне как армията влиза в сградата на TRT.

Към 1,55 ч българско време видеото бе свалено,

Малко преди 3 ч Ал Джазира съобщи, че националната телевизия отново е под контрола на правителствените сили, след намеса на специалните части. Телевизията се върна в ефир, а служители разказват, че са били заложници.

Танкове са наобиколили сградата на парламента в Анкара, според свидетели са открили и огън.

Президентът Ердоган, който е извън Анкара, се включи на живо по видеотелефон и обяви, че още е президент.

ЕРДОГАН КЪМ ТУРЦИТЕ: АКО ИСКАТЕ ДЕМОКРАЦИЯ, ИЗЛИЗАЙТЕ НА УЛИЦАТА

Преди минути две мощни експлозии са били чути от жители на Анкара, едната до сградата на националната телевизия.

Държавният департамент на САЩ съобщи, че летище "Ататюрк" е затворено.

В Истанбул хората се запасяват с храна, магазините са пълни, пред банкоматите има опашки. Пътищата са задръстени, обявен е вечерен час.

Интернетът е спрян в Истанбул и Анкара, а според някои предстои и пълното му изключване в цялата страна. На моменти телефонните линии също не са работели.

ЗАСИЛЕНИ ПАТРУЛИ ПО ГРАНИЦАТА, БОРИСОВ СВИКА СПЕЦСЛУЖБИТЕ

Около 22,30 ч тази вечер изстрели стреснаха жителите на столицата Анкара, съобщи по-рано Ройтерс. Военни самолети и хеликоптери са прелитали над града.Телевизията NTV пък обяви, че двата моста на Истанбул през Босфора, които съединяват европейската и азиатската част на страната, са били затворени заради трафик, но и охранявани от жандармерия.

Според свидетели има сблъсъци между полицията и армията, както и убити от двете страни. Източници твърдят, че съобщението е публикувано в сайта на Генщаба на Турската армия, допълва Ройтерс.

Военните са окупирали сградата на управляващата партия. В армията има много гюленисти, чиято чистка се е подготвяла преди това.

Управляващата Партия на справедливостта и развитието е призовала поддръжниците си да излязат на улиците.

Телевизията, цитирана от "Хюриет Дейли" твърди, че от хеликоптер е започнала стрелба по Генщаба в Анкара.

В турската столица е имало и експлозия в академията за подготовка на спецчастите. Същевременно с това гори и сградата на Централното разузнаване:

Танкове се виждат по улиците на Анкара и Истанбул, както и на летище "Ататюрк":

По-рано, около 23 ч премиерът Бинали Йълдъръм потвърди, че е имало "незаконен опит" на част от военните да завземат властта, но е "грешно да се нарече преврат".

Видео на военни самолети, прелитащи над Анкара:

Footage shows rapid movement of military jets in #Istanbul, army deployed to streets, two main bridges closed. pic.twitter.com/k9LAr5seQK